cyanic-selkie/wikianc huggingface dataset:
Roland (greve)
Overleveringer, utbroderinger
Han var hærfører under Karl den store og ble drept i et bakholdsangrep i Roncevaux i Pyreneene i 778. Ifølge legenden var det de muslimske maurere som tok livet an ham, men i virkeligheten var det baskerne, og de var kristne. Blant det baskiske fjellfolket i området oppstod det den legende at man stormfulle netter kan høre hans horn olifant gjalle;dette skal den døende Roland ha blåst i for å tilkalle Karl dens stores hovedhær til å komme ham til unnsetning.
Den historiske Roland ble i middelalderen forbilde for helten i Rolandskvadet, som har inspirert til mange senere sagn og litterære verker. Han er helten i folkevisa Roland og Magnus kongen. Her høre man om Rolands magiske sverd Durendal, og om hans trofaste våpendrager Holger Danske. Rolandskvadet gav støtet til en rekke utbroderinger, og til de senmiddelanderske episke diktene Den forelskede Roland av Matteo Maria Boiardo og Den rasende Roland av Ludovico Ariosto.
Rolandstatuer
Rolandstatuer er reist i en rekke byer i Tyskland og andre sentraleuropeiske land som tegn på byenes frihet og rettslige selvstendighet. Den største av dem er Rolandstatuen i Bremen. Rolands sverd fikk navnet Durendal.
Submission (kampsport)
Submission er et begrep som brukes i kampsporter som brasiliansk Jiu-Jitsu, Submission wrestling, Shooto, og mixed martial arts, og sikter til en teknikk (vanligvis en lås eller en choke) som får motstanderen til å klappe i matten/gulvet eller på motstandere for å signalisere at man gir seg. Ordet kommer fra ordet submit som betyr å «gi opp». Submission signaliseres vanligvis ved å klappe tre ganger i bakken eller på motstanderen og slik at dommeren deretter stopper kampen. Dette kalles «tap out» som betyr «klappe ut». Submission kan også signaliseres muntlig.
Brune bønner
Brune bønner er en matrett av bønner som er stuet eller bakt i en saus. Retten selges kommersielt som hermetikk, og da gjerne med hagebønner. I Storbritannia og Irland blir det gjerne brukt en saus av tomater og sukker, og de inngår i det som kalles engelsk frokost. I USA er en variant fra Boston tradisjonelt laget med melasse eller lønnesirup og salt svinekjøtt eller bacon.
Antonín Brož
Antonín Brož (født 14. desember 1987) er en tsjekkisk aker. Han representerte landet sitt under Vinter-OL 2014 i Sotsji, der han ble nummer 13 i dobbel.
Ràdio i Televisió d’Andorra
Ràdio i Televisió d'Andorra (RTVA) er et statlig allmennkringkastingsselskap i Andorra. Det ble grunnlagt i 2000 og har hovedkvarter i hovedstaden Andorra la Vella.
RTVA driver radiokanalen Ràdio Nacional d'Andorra (RNA) og fjernsynskanalen Andorra Televisió (ATV). Begge har programmer på katalansk, Andorras offisielle språk. Virksomheten finansieres av staten, med tillegg av inntekter fra reklame.
RTVA overtok ansvaret for kringkasting fra Organisme de Ràdio i Televisió d'Andorra (ORTA), som ble grunnlagt i 1989. ORTA etablerte radiokanalen ATV i 1995, men produserte først ikke selv programinnhold for noen av dem. Dette ble innkjøpt fra andre selskaper. I 1997 ble det en endring på dette og ORTA satte selv i gang å produsere programmene for både radio og fjernsyn. RTVA overtok ORTAs virksomhet i april 2000.
U20-VM i fotball for kvinner 2008
U20-VM i fotball for kvinner 2008 ble arrangert i Chile i 2008.
La trahison des images
La trahison des images (fransk for «Bildenes forræderi») er et oljemaleri av den belgiske surrealist-maleren René Magritte (1928–29). Det henger for tiden i Los Angeles County Museum of Art (LACMA) i Los Angeles, California. Det var tidligere huset i Art Institute of Chicago i Chicago.
Bildet viser en pipe som ser ut som om det er hentet fra en reklame for en tobakksforretning. Magritte skrev så under pipen: «Ceci n'est pas une pipe» («Dette er ikke en pipe»), noe som høres ut som en selvmotsigelse, men som faktisk er sant, slik tittelen antyder. Maleriet er ikke en pipe, men snarere et bilde eller en representasjon av en pipe, ikke pipen i seg selv. Magritte sa selv: «Bare prøv å stappe pipen med tobakk! Hvis jeg skulle skrevet 'Dette er en pipe' på bildet ville jeg ha løyet.»
Magritte utforsket videre den samme tematikken på samme vis med bildet La Clef des songes (1930).
Mustafa Adrisi
General Mustafa Adrisi var visepresident i Uganda mellom 1977 og 1978 og han var en av diktator Idi Amins nærmeste medarbeidere.
Adrisi var litt av årsaken til at Krigen mellom Uganda og Tanzania begynte i 1978. Da Adrisi ble skadd i en mistenkelig bilulykke fikk en gruppe opprørere fra Tanzania skylden for ulykken. Ugandiske tropper forfulgte opprørerne da de flyktet inn i Tanzania. De tanzaniske myndighetene støttet opprørerne og Idi Amin erklærte derfor krig med Tanzania.
Norges Frikirkeråd
Norges Frikirkeråd (NFR) var en interesseorganisasjon for norske kirkesamfunn utenfor Den norske kirke. 1. september 2006 fusjonerte det med Norges Kristne Råd, som også er det nye navnet man har samlet seg om.
Norges Frikirkeråd ble stiftet i 1902, da under navnet Dissentertinget.
Før fusjonen med Norges Kristne Råd hadde Frikirkerådet elleve medlemssamfunn og en observatør, og siste generalsekretær var Dag Nygård.
Norges Frikirkeråd var medlem av Samarbeidsrådet for tros- og livssynssamfunn.
Medlemmer:
Observatørstatus:
Tsinghuauniversitetet
Tsinghuauniversitetet (kinesisk: 清华大学, pinyin: Qīnghuá Dàxué) er et av Kinas fremste og mest prestisjefulle universiteter. Tsinghua (Qinghua), som det ofte kalles, ligger i Beijing, ble grunnlagt i 1911 og hadde i 2018 omtrent 25 900 studenter.
Universitetet foretrekker av historiske grunner selv at navnet fortsatt romaniseres Tsinghua, selv om det etter den kinesiske offisielle romaniseringen pinyin skulle ha vært Qīnghuá.
Historie
Universitetet ble grunnlagt i 1911 med skadeserstatningspenger som den kinesiske regjering måtte betale til USA etter bokseropprøret. Til å begynne med var Tsinghua en forberedelsesskole for kinesiske studenter som skulle sendes av regjeringen til studier i USA. Foruten navnet Tsinghua førte det også navnet American Indemnity College (美國賠款學校, Měiguó Péikuǎn Xuéxiào).
I 1925 ble det omgjort til universitet.
Ved begynnelsen av den annen japansk-kinesiske krig i 1937 ble Tsinghua-universitetet sammenslått med Pekinguniversitetet og Nankaiuniversitetet og flyttet til Kunming. Etter annen verdenskrig kunne de flytte tilbake til henholdsvis Beijing og Tianjin, og ble da splittet i tre igjen. En del av folkene motsatte seg å fortsette i Beijing, og de dro i 1956 til Hsinchu på Taiwan. Slik fikk Hsinchu sitt National Tsing Hua University (kinesisk: 國立清華大學 / 国立清华大学, Guólì Qīnghuá Dàxué, Tongyong Pinyin Guólì Cinghuá Dàsyué, forkortet: NTHU). De to Tsinghua-universitetene har ikke noen bånd til hverandre, men mener begge selv å være det egentlige Tsinghua-universitetet.
I 1952 ble Tsinghua til polyteknisk høyskole som den av en reform av høyskolevesenet. Nye reformer kom i 1978, og de muliggjorde opprettelser av nye fakulteter, for eksempel ledelse og jus. I 1999 tilkom et fakultet for kunst og design.
Peshtera vannkraftverk
Peshtera vannkraftverk med Batak-demningen er et vannkraftverk i Bulgaria. Det ligger i elva Stara Reka. Installert kraftkapasitet er 128 MW.
Selve damanlegget er 35 meter høyt, og er en jordfyllingsdam. Den stod ferdig utbygd i 1975.
.bitnet
.bitnet var et av flere tilsynelatende «toppnivådomener» som ikke var i internetts rot, men som av og til ble brukt i adresser i tiden da nettverk utenfor internett fortsatt var mye brukt. Av disse var .arpa det eneste som noensinne faktisk ble lagt til internetts rot, hvor det fortsatt finnes, i et omdefinert formål som «Address and Routing Parameter Area».
Trizogeniates venezuelensis
Trizogeniates venezuelensis er en bille som hører til underfamilien praktskarabider (Rutelinae) i den store familien skarabider (Scarabaeidae).
Bernard de Pourtalès
Bernard Alexandre George Edmond de Pourtalès (født 5. juni 1870, død 5. juli i Casablanca) var en sveitsisk seiler som deltok i OL 1900 i Paris.
Pourtalès ble olympisk mester med den sveitsiske båten Lérina i klassen 1-2 tonn sammen med sin onkel Hermann og hans fru Hélène. I det andre racet i samme klass kom de på andreplass.
Indira Gandhi
Indira Priyadarshini Gandhi (født Indira Priyadarshini Nehru; 19. november 1917, død 31. oktober 1984) var politiker og statsminister i India i periodene 1966–1977 og 1980–1984. Hun ble myrdet av sikh-nasjonalister, da hun hadde ødelagt sikhenes helligste tempel, Det gylne tempel i Amritsar. Hun var datter av Indias første statsminister Jawaharlal Nehru, og mor til senere statsminister Rajiv Gandhi. Under den annen verdenskrig ble hun fengslet i 13 måneder på grunn av anti-britisk agitasjon. I 1947 arbeidet hun sammen med Mahatma Gandhi. I perioden 1964-66 arbeidet hun som minister for informasjon og kringkasting.
Politisk karrière
Indira Gandhi ble valgt til statsminister i 1966, da hennes fars etterfølger døde. Hun fortsatte som leder for en mindretallsregjering etter oppløsningen av Kongresspartiet i 1969. Ved parlamentsvalget i 1971 vant hun en stor seier med slagordet «Avskaff fattigdommen». Senere ble hun anklaget og dømt for misligheter under valgkampen.
Som partileder og regjeringssjef lanserte Gandhi et omfattende sosialt reformprogram, som i liten grad ble realisert. Viktige reformer var nasjonalisering av bankene og avskaffelse av maharajaenes privilegier. Etter fire års prosess ble hun i 1975 kjent skyldig i maktmisbruk under sin personlige valgkamp i 1971, og fradømt statsministerembetet og retten til alle andre offentlige verv i seks år. Før ankesaken var behandlet av Indias høyesterett, innførte Gandhi unntakstilstand, og titusenvis av mennesker ble arrestert. Etter 21 måneders strengt autoritært styre utskrev hun nyvalg i mars 1977. Det endte med stort nederlag for Kongresspartiet; hun mistet selv sitt mandat.
I 1978 brøt hun med Kongresspartiet og dannet et nytt parti, India National Congress (I)- I for Indira. Etter partiets seier i 1980 ble hun på ny statsminister. Hun ble valgt til leder for bevegelsen alliansefrie land i 1983. I sin siste regjeringstid var hun særlig opptatt av å verne Indias enhet mot regional oppsplitting. I juni 1984 gav hun hæren ordre om å storme helligdommen Det gylde tempel i Amritsar, som var besatt av militante sikher. Ved en hevnaksjon 31. oktober 1984 ble hun skutt ned og drept av to sikher fra sin egen livvakt.
Hun ga ut bøkene Eternal India (1980), My Truth (1981) og Peoples and Problems (1982). Det spesielle med at hun ble statsminister er at hun var kvinne og hun var den tredje statsministeren i det uavhengige India. Dette har styrket kvinnenes situasjon i India og i hinduismen.
Benedicto Kiwanuka
Benedicto Kabimu Mugumba Kiwanuka (født 8. mai 1922, død 22. september 1972) var den første statsministeren i Uganda. Han var leder for Det demokratiske partiet og var en av dem som ledet Uganda i overgangen mellom det britiske styret og landets uavhengighet.
Benedicto Kiwanuka ble fengslet i 1969 av regjeringen til president Milton Obote, men han ble løslatt igjen da Idi Amin tok makten ved statskupp. Idi Amin utnevnte ham til sin første ugandiske høyesterettsjustitiarius. Kiwanuka kom snart i konfrontasjoner med Idi Amin angående Amins mangel på respekt for rettssikkerheten i Uganda. Den 22. september 1972 ble han myrdet på ordre fra Idi Amin.
Nedfallsstøv
Nedfallsstøv er en type støv har en tyngde som gjør at partiklene faller nedover, og ikke holdes svevende i luften slik det er tilfelle med svevestøv. Ulike kilder kan gi opphav til nedfallsstøv, som vindbåren sand, vulkanske utslipp, jordstøv med mer.
Vårfagerhatt
Beskrivelse
Fruktlegemene soppen produserer blir kraftige og kjøttfulle i hatten og i foten. De kan minne om musseronger, og soppen ble tidligere regnet i den slekten og ble kalt vårmusserong. De er vanligvis hvit til gulhvit i fargen, men individer med brunrosa og brungule hattfarger forekommer. Særlig som fuktig og inn mot midtpartiet kan hattene få avvikende farger. Kjøttet anløper lysebrunt gulaktig ved trykk og skade. Det er fast både i hatten og i foten. Hattens bredde er mellom 3–15 cm i diameter og foten blir inntil 2,5 cm tykk og 7 cm høy.
Formen på hatten hos unge fruktlegemer er halvkuleformet til hvelvet og senere utflatet. Hattkanten er glatt og lenge innbøyd. Hatthuden kjennes slett, matt og tørr, men kan være noe fettet.
På undersiden av hatten dannes det sporebærende laget på skivelignende strukturer kalt skiver. Hos denne arten er de smale og tettstilte, og kremhvite i fargen. Skivene er smalt festet til stilken, nesten frie siden de er svakt utrandet og veldig smale. Sporene som dannes på skivene avgir et hvitt til kremhvitt sporeavtrykk.
Foten er vanligvis kraftig, alltid uten ring. Tykkelsen er jevntykk, men litt klubbeformet ned mot basis. Den har skjell eller er litt trevlete.
Det hvite, faste men myke kjøttet lukter og smaker sterkt av fuktig gammelt mel.
Utbredelse
Soppen danner sopprot med løvtrær, ofte i hekseringer på åpen gressmark eller i kratt. Den synes å trives i varm og kalkrik jord og kan lett gjemmes bort i høyt gress og urtevegetasjon. Den dukker opp allerede tidlig på forsommeren, og har sin vekstsesong i mai–juni.
I Norge er den vanligst på Østlandet nordover til Mjøsa og ved Trondheimsfjorden. Nordligste forekomster finnes ved Salten i Nordland. Utbredelsen i verden forøvrig er begrenset til den nordlige halvkule, og spesielt i Europa.
Bruk
Den spiselig og er en ettertraktet matsopp, kanskje fordi den er blant de tidligere matsoppene på våren. Den litt ubehagelige smaken og lukten av fuktig gammelt mel forsvinner ved tilberedning. Den er velegnet til steking, men skal ikke være god å tørke. Den kan stekes inn i egen væske og fryses for å konserveres.
Det finnes noen potensielle forvekslingsarter. Bleke vårlige rødsporesopper, noen reddikksopper, andre fagerhatter, vårtrevlesopp, og sommermunkehatt bør utelukkes. Det kan oppnås ved å bruke en soppbok med oppdaterte bestemmelsesnøkler, eller ved å søke hjelp hos en soppkontroll. De tette skivene, lukten av mel og det kremhvite sporepulveret er viktige kjennetegn som kan bidra til å skille vårfagerhatt fra andre lignende sopper.
India Sherret
India Sherret (født 29. mai 1996) er en canadisk freestylekjører.
Fat
Fat har flere betydninger:
Fat er dessuten opphav til uttrykket «fata tak» eller «fate tak» og har sammenheng med det norrøne ordet föt, som betyr å ta tak i. I norrøn tid brukte man også uttrykket fat om sitt reisegods (altså klær/bagasje i en kiste).
Hol stasjon
Hol stasjon er en jernbanestasjon på Bergensbanen. Stasjonen ligger i Hol kommune i Buskerud og oppstod som kryssingsspor med holdeplass i 1907 da Bergensbanen åpnet til Gulsvik. Rundt 1931 ble den oppgradert til stasjon og var betjent til 1983 da fjernstyring ble innført fra Bergen. Etter 1970-årene hadde ikke stasjonen fast togstopp.
Erlendur Patursson
Erlendur Pætur Patursson (1913–1986) var en færøysk politiker og fagforeningsleder.
Han var medlem av det færøyske Lagtinget 1956–1966 og 1970–1986 og det danske Folketinget for Færøyene 1973–1977. Patursson hadde ansvar for finans-, fiskeri- og justisaker i «selvstyreregjeringen» 1963–1967.
Stoney End
Stoney End er det tolvte studioalbumet til artisten Barbra Streisand. Det ble utgitt i februar 1971 og ble en ny retning for Streisand som nå begynte med mer moderne og munter popmusikk. Albumet nådde 10.-plass på USAs albumliste, det første albumet hennes som nådde topp 10 på fem år. Stoney End ble produsert av Richard Perry.
Erlendur Patursson
Han engasjerte seg sterkt for nordisk samarbeid og imot tilslutning til NATO og EF.
Stoney End
Hun inkluderte et kort spor (på ca. ni sekunder) hvor hun lo mellom det åttende og niende sporet. Volumet på sporet er så lavt at det sjelden har blitt lagt merke til.
Erlendur Patursson
Han var en fargerik, opprørsk og omstridt politiker, men samtidig dypt respektert.
Stoney End
Allmusic skrev at «Stoney End redefinerte Streisand som en effektiv pop/rock-sanger».
Tittelsporet «Stoney End» nådde 6.-plass på USAs singelliste.
Erigavo
Erigavo er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Erlendur Patursson
Bakgrunn og yrkeskarrière
Han var yngste sønn av Jóannes Patursson fra Kirkjubøur og Guðny Eiriksdóttir fra Karlsskála på Island. Erlendur videreførte sin fars selvstyrepolitikk, men med en sosialistisk innfallsvinkel, i motsetning til farens liberale, borgerlige grunnsyn.
Erigavo
Utseende
En liten til middelsstor (10-11 millimeter), langstrakt, blank, gulbrun oldenborre. Oversiden er uten påfallende hår. Snuten er trapesformet, litt innbuktet foran. Antennene er ti-leddet der de sju ytterste leddene danner en vifte med lange blader. Pronotum har rundede sider.
Erlendur Patursson
Bakgrunn og yrkeskarrière
Han tok examen artium på Island i 1933, og var cand.polit. i nasjonaløkonomi fra Københavns Universitet fra 1942. Han var økonomisk rådgiver for Lagtinget 1946–1947, og i en periode fisker. Patursson var redaktør i Tjóðveldisflokkurins partiavis 14. september 1949–1962 og 1973–1976.
Erigavo
Utbredelse
Arten er kjent fra Somalia.
Erlendur Patursson
Politisk arbeid
I 1948 gikk Patursson sammen med Hanus við Høgadalsá, Sigurð Joensen og Jákup í Jákupsstovu om å stifte det sosialistiske, pro-separatistiske partiet Tjóðveldisflokkurin. Stiftelsen skjedde i protest mot Danmarks ignoranse overfor det knappe selvstyreflertallet ved den færøyske folkeavstemningen to år tidligere. Ved neste lagtingsvalg, i 1950, fikk partiet inn to representanter, men Patursson var ikke en av dem.
Patursson var formann i fiskernes fagorganisasjon, Føroya Fiskimannafelag, 1953–1965 og 1969–1971, og ledet de store fiskerstreikene under den økonomiske krisen i 1954. Samme år ledet han også Tjóðveldisflokkurins vellykkede valgkamp (som gav partiet seks mandater) fra en fengselscelle, hvor han sonet en dom på 40 dager for oppvigleri. I 1962 ble Patursson og Knút Wang idømt 20 dagbøter på 30 kroner for å ha injuriert statsminister Peter Mohr Dam.
Under Klaksvíkstriden i 1955 var Patursson aktiv i protestene mot danske myndigheters inngrepen i færøyske forhold. I denne forbindelse ønsket han også nyvalg til Lagtinget, for å se hvor det færøyske folket stilte seg i selvstyrespørsmålet, men dette ble blankt avvist av statsminister Kristian Djurhuus. Patursson ble stemplet som kommunist av danske og amerikanske myndigheter, særlig etter at han mottok en hilsen fra EIK(m-l) med oppfordring om å fortsette kampen for Færøyenes selvstendighet.
Patursson kom ikke inn som fast møtende medlem av Lagtinget for Sandoy før i 1956. Fra 1970 var han innvalgt fra Suðurstreymoy, og møtte på Lagtinget frem til sin død i 1986. Patursson var finans-, fiskeri- og justisminister i Hákun Djurhuus' regjering fra 4. januar 1963 til 12. januar 1967. I 1964, like før Jens Otto Krags besøk på øyene, truet minister Patursson med å sende en klage til FN angående hva han anså som brudd på menneskerettighetene i Danmarks behandling av Færøyene.
I Nordisk råd var han en pådriver for selvstyre på Åland, Færøyene og Grønland, og oppnådde egne delegasjoner i rådet for disse landene i 1980. I 1982 var han forøvrig den første til å foreslå samisk representasjon i Nordisk råd, men dette ble avvist. Han ivret også for byggingen av Norðurlandahúsið, som ble innviet i 1983, og tok opp saken i Nordisk råd første gang i 1971. Det var også i Paturssons ånd at Vestnordisk Råd ble etablert som Vest-Nordens parlamentariske samarbeidsråd i 1985.
Forfatterskap
Patursson etterlot seg et utall skriverier, deriblant et par hundre artikler og politiske innlegg, ofte publisert i partiavisen ''14. september'', hvor han også var redaktør. Han gav tilsammen ut elleve verk, hvorav fem om færøysk fiskeris historie. Tre bind store Fiskivinna og fiskivinnumál 1940–70 regnes i dag som et standardverk, og han ble tildelt litteraturprisen M.A. Jacobsens Heiðursløn for sakprosa for dette i 1981.
Ràdio Nacional d’Andorra
Ràdio Nacional d'Andorra (RNA) er en statlig radiokanal i Andorra. Den ble etablert i 1990 og drives av det statlige kringkastingsselskapet Ràdio i Televisió d'Andorra (RTVA). RNA har programmer på katalansk, Andorras offisielle språk. Stasjonen sender på 94,2 MHz i FM-båndet. Programflaten inneholder nyheter, aktualitetsprogrammer, underholdning og musikk. Kanalen har studio i Baixada del Molí i kommunen Andorra la Vella.
RTVA overtok radiokanalen fra et tidligere statlig selskap, Organisme de Ràdio i Televisió d'Andorra'' (ORTA).
Scaled Composites Model 281 Proteus
Scaled Composites Model 281 Proteus er et spesialtransportfly for flygning i ekstreme høyder med ekstern last for eksperimentelle oppdrag. Det ble utviklet av luftfartøyingeniør Burt Rutan som en komposittkonstruksjon med kapasitet for langvarige flygning. Det har en unik konfigurasjon med fire vinger i tandem, to foran og to bak, for å ha stor løfteevne og oppnå ekstreme høyder opptil 19 000 meter.
Fekting under Europalekene 2015 – Florett Menn
Fekting under Europalekene 2015 - Florett menn i Baku.
Eksterne lenker
Offisiell resultatside
Scaled Composites Model 281 Proteus
Verdensrekorder
Proteus flyet har satt flere verdensrekord innenfor høydeflygning i FAI Class C-1e (Landbasert fly; takeoff vekt 3000 til 6000 kg):
Apprentice to Murder
Apprentice to Murder er en sci-fi/krim/thriller film fra 1988 regissert av Ralph L. Thomas. Filmen er en samproduksjon mellom Canada, USA og Norge. Donald Sutherland spiller hovedrollen.
Australia under Vinter-OL 2002
Australia i Vinter-OL 2002. 25 sportsutøvere, 13 menn og 12 kvinner fra Australia deltok i fem grener, alpint, freestyle, kortbaneløp, kunstløp, og snøbrett i Vinter-OL 2002 i Salt Lake City i USA. Australia kom på 15.-plass med to gullmedaljer. Adrian Costa var Australias flaggbærer under åpningsseremonien.
Andorra Televisió
Andorra Televisió (ATV) er en statlig fjernsynskanal i Andorra. Den ble etablert i 1995 og drives av det statlige kringkastingsselskapet Ràdio i Televisió d'Andorra (RTVA). ATV sender programmer på katalansk, Andorras offisielle språk.
RTVA overtok fjernsynskanalen fra et tidligere statlig selskap, Organisme de Ràdio i Televisió d'Andorra (ORTA). Analog kringkasting av fjernsyn ble utfaset fra oktober 2004, og i september 2007 hadde det digitale bakkenettet helt tatt over.
Asturiasrevolusjonen
Asturiasrevolusjonen nord i Spania pågikk i drøyt to intensive uker 5.-18. oktober 1934, og viste seg å bli opptakten til den spanske borgerkrig 1936-39. Sosialister og anarkister gjorde felles sak med store grupper av befolkningen i Asturia ved sitt opprør mot det spanske høyreregime og den sosiale nød. Opprøret begynte som en generalstreik, men gikk raskt over i åpen revolusjon. Særlig aktive var gruvearbeiderne, som bekjempet de militære med dynamitt. De fleste landsbyer og byer ble erobret, likesom politistasjoner, offentlige bygninger og våpenfabrikken i Oviedo. Man begynte å bygge opp en kollektiv økonomi og avskaffet penger og privat eiendom. Da opprøret til sist ble slått ned av Francisco Franco, flyvåpenet og flåten, begynte et skrekkvelde med 1335 døde, 2951 skadede og 30.000 fengslede arbeidere.
Tjønneland
Tjønneland er navnet på gårdsnummer 23 i Gaular kommune. Gården ligger på et høydedrag i mellom Råheimsdalen og Eldalsdalen, ca. 570 moh.. Navnet kommer av et tjern (tjønn) i utmarken til gården, men lokalt blir gården også kalt Knutsstølen (etter gårdbrukeren på 1600-tallet).
Gården fikk veiforbindelse med Eldalsdalen i 1974, før det ble varer transportert med taubane (bygd i 1955).
Eivind Bolle
Eivind Albin Andreas Bolle (født 13. oktober 1923 i Hol i Nordland, død 10. juni 2012 ) var en norsk politiker for Arbeiderpartiet. Han var fisker av yrke. Bolle var ordfører i Vestvågøy kommune i perioden 1972–1973. Han ble innvalgt på Stortinget fra Nordland i 1973, og satt i tre perioder, til 1985. Han hadde vært vararepresentant i perioden 1969–1973. Han var statsråd i Fiskeridepartementet i tre Ap-regjeringer fra oktober 1973 til oktober 1981.
Reina Umehara
Reina Umehara (født 1. august 1983) er en japansk freestylekjører.
Tjønneland
Koordinater:
Reina Umehara
Hun representerte Japan under Vinter-OL 2018 i Pyeongchang, hvor hun utslått i åttendedelsfinalen i skicross.
Tjønneland
Kilde: Bygedbok for Gaular, Band IV
Matloven
Matloven er en norsk lov som ble utredet av Næringslovutvalget som ble oppnevnt ved kongelig resolusjon av 2. februar 1990 (Syse-regjeringen) etter forslag fra et enstemmig Storting etter enstemmig forslag fra Finansskomiteen.
Næringslovutvalget nedsatte 19. august 1994 et underutvalg - Matsikkerhetsutvalget - for å vurdere muligheten for forenklinger av næringsmiddellovgivningen og en mer effektiv organisering av tilsynsvirksomheten på matsikkerhetsområdet. Utredningen ble inntatt i NOU 1996: 9 «Effektiv matsikkerhet - Én lov - ett departement - ett statlig tilsyn». Utredningen ble vedtatt av underutvalget 12. april 1996. Matsikkerhetsutvalgets leder var Brynjar Mørkved. Ellers deltok Fiskeri- og havbruksnæringens Landsforening ved Per Dag Iversen, Norsk Kjøtt ved Knut Framstad, Kjøttbransjens Landsforbund ved Hallstein Listou, Norsk Nærings- og Nytelsesmiddelarbeiderforbund ved Rolf Frøysland og Handels- og Servicenæringens Hovedorganisasjon ved Kai Schiøll samt Næringslovutvalgets leder Helge B. Andresen.
Utvalget beskrev i kapittel 4 reguleringshistorikken fra blant annet middelalderen i Norge samt en gjennomgang av regulering i nyere tid som startet med sunnhetsloven i 1860. Etter denne ble det vedtatt en lang rekke lover hvor flere departementer var aktive og da særlig helse-, fiskeri- og landbruksdepartementene. De to siste koblet krav til næringsmidler med næringsinteresser. Etter hvert ble det erkjent at det var samordningsproblemer og det ble i 1950-årene igangsatt utredning av muligheter for samordning. Dette arbeidet resulterte i samordningsloven i 1978. Samordningsarbeidet fortsatte og dette resulterte i sammenslåinger av statlige tilsynsorgan og opprettelsen av Statens næringsmiddeltilsyn (SNT) i 1989. Dette var en ny type forvaltningsorgan ved at de berørte departementene og direktoratene ble satt sammen i et felles forum for å fatte vedtak sammen. På den måten ble samordning en nødvendighet. SNT-modellen var en nyskaping og er beskrevet i artikkel i Administrasjonsnytt nr. 6/1989 - utgiver var Statskonsult (DIFI) - av Anne Kari Lande Hasle og Brynjar Mørkved. De kommunale tilsynsorganene fortsatte som før.
Matsikkerhetsutvalget foretok også en samlet gjennomgang av regelverk og organisering ved blant annet å foreslå en opprydding i lovstrukturen i samsvar med det regjeringsoppnevnte Lovstrukturutvalgets forslag, jamfør NOU 1992: 32 Bedre struktur i lovverket. Utvalget la fram utkast til én ny lov til erstatning for de daværende fem lovene på området. Utvalget foreslo også opprydding i forskriftene ved bedre struktur på de daværende ca. 100 statlige forskrifter samt at ca 1300 kommunale forskrifter ble opphevet. utvalget foreslo dessuten at 15 statlige tilsynsorganer ble erstattet med ett nytt statlig tilsyn. Forslaget ble tatt til følge og Statens næringsmiddelstilsyn samt de kommunale tilsynsorgana ble avviklet og erstattet av Statens mattilsyn. Forvaltningsorganets formelle navn er Statens tilsyn for planter, fisk, dyr og næringsmidler.
Fylkesvei 5264
Fylkesveg 5264 går mellom Berland og Kjerrgarden i Askøy kommune.
Frem til 2019 hadde veien betegnelsen fylkesvei 222 (Hordaland).
Eurypeza
Eurypeza er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En middelsstor (ca. 15 millimeter), bred oldenborre. Hode og pronotum er brungule, dekkvingene brune. Oversiden er uten påfallende hår. Snuten er avrundet med markert forrand. Antennene er ti-leddete med en fem-leddet vifte.
Metriocheila
Metriocheila er en slekt av løpebiller (Carabidae).
Utbredelse
Slekten er utbredt i Sør-Amerika, fra Colombia i nord til Argentina i sør.
Systematisk inndeling
Slekten blir noen ganger plassert som en underslekt av Megacephala.
Lidija Skoblikova
Lidija Pavlovna Skoblikova (russisk:Лидия Павловна Скобликова) (født 8. mars 1939 i Zlatoust) er en russisk tidligere skøyteløper. Hun representerte Sovjetunionen i de olympiske vinterlekene i 1960 og 1964, der hun vant totalt seks gullmedaljer. Ingen andre skøyteløpere har greid det samme.
I OL 1960 i Squaw Valley tok hun gull på 1,500 meter (på ny verdensrekord) og 3,000 meter.
Det store høydepunktet hennes ble OL 1964 i Innsbruck. Skoblikova vant alle fire distansene, og ble den første vinterolympieren som vant fire individuelle gull i de samme lekene. Denne rekorden sto i 16 år før den ble slått av Eric Heiden.
Skoblikova er svigermor til Natalija Polozkova som blant annet deltok i hurtigløp på skøyter i de olympiske leker i 1992, 1994 og 1998.
Simen Ådnøy Ellingsen
Simen Andreas Ådnøy Ellingsen (Født 14. mai 1981) er professor ved Institutt for energi- og prosessteknikk (EPT) ved Norges teknisk-naturvitenskapelige universitet (NTNU) i Trondheim. Forskningsfeltet hans er fluiddynamikk, spesielt bølger, turbulens, og kvantemekanikk. Ellingsen er kjent for å ha utvidet Lord Kelvins teori om skipsbølger. I 2019 ble denne utvidelsen av teorien bekreftet eksperimentelt.
Han spiller flere instrumenter og har gitt ut musikk med bandet Shamblemaths.
Karriere
Ellingsen har to doktorgrader. Den første fra 2009 er Nuclear Terrorism and Rational Choice fra King's College London, og den andre fra 2011 er Dispersion forces in Micromechanics: Casimir and Casimir-Polder forces affected by geometry and non-zero temperature fra NTNU.
Han jobbet som postdoktor ved EPT 2011–2014, og gikk over i stillingen som førsteamanuensis i 2014. Han er deltager i Stjerneprogrammet, som består av en gruppe yngre NTNU-forskere som har bemerket seg internasjonalt innenfor sine fagfelt.
Han er en populær foreleser og er kjent for å ha beroliget 500 studenter før eksamen med Husk: Du er akkurat like verdifull selv om du stryker i fluid.
Utmerkelser og heder
Ellingsen mottok i 2011 Det Kongelige Norske Videnskabers Selskabs pris for yngre forskere innenfor naturvitenskap. Samme året mottok han Exxon Mobils forskerpris for fremragende doktorgradsavhandling.
I 2022 ble han tildelt Det europeiske forskningsrådets stipend ERC Consolidator Grant på 20 millioner norske kroner.
Han er medlem av Akademiet for Yngre Forskere (2019/2024), samt Det Kongelige Norske Videnskabers Selskab.
Podiceps
Podiceps (egentlige dykkere) er en limnisk slekt i dykkerfamilien (Podicipedidae) som består av åtte eller ni nålevende arter, pluss én art som sist ble observert frittlevende i 1977 og er antatt utdødd. Fuglene er utbredt i Eurasia, Afrika og Amerika, hvorav det største mangfoldet finnes i Sør-Amerika (fem nålevende arter og én utdødd). Fem av artene er ifølge IUCNs rødliste livskraftige, én er nær truet, én sårbar, og to kritisk truet av utryddelse.
Etymologi
Det vitenskapelige familienavnet Podicipedidae (dykkerfamilien) følger av slektsnavnet Podiceps, som er satt sammen av uttrykkene podicis (ventilåpning/anus) og pedis (fot). Dette har sammenheng med at de bakre/undre ekstremitetene hos fuglene i dykkerfamilien er anlagt svært langt bak på kroppen, noe som opprinnelig gav opphav til det tidligere engelske navnet arsefoot, eller fugler med føttene i baken (rævfot/rompefot).
Taksonomi
Det er uklart om denne gruppen omhandler ni eller ti arter, fordi det ikke er endelig avklart om sølvdykker (P. occipitalis) skal splittes i to arter eller bestå med sine to underarter som til nå. Arten består imidlertid som to distinkte klader med hver sin distinkte underart i to geografisk tydelig separerte områder i Sør-Amerika. I så fall vil nordlig sølvdykker (også kalt inkadykker og utbredt i Andes) få det vitenskapelige navnet P. juninensis, mens sørlig sølvdykker (utbredt i Patagonia og på Falklandsøyene) beholder det opprinnelig navnet.
Priscillia Annen
Priscillia Annen (født 4. juni 1992) er en sveitsisk freestylekjører.
Hun representerte Sveits under Vinter-OL 2018 i Pyeongchang, hvor hun utslått i åttendedelsfinalen i skicross.
Podiceps
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).
Gisèle Casadesus
Gisèle Casadesus (født 14. juni 1914 i Paris' 18. arrondissement, død 24. september 2017 ) var en fransk skuespillerinne.
Casadesus ble født inn i en kunstnerfamilie av foreldrene, komponist og dirigent Henri Casadesus og harpespilleren Marie-Louise Beetz. Hun fikk sin filmdebut i 1934, samme år som hun debuterte ved Comédie-Française, hvor hun spilte i mere enn tredve år. Hun spilte mot skuespillere som Jean Gabin, Jean-Louis Barrault og Louis Jouvet. I 2010 spilte hun også mot Gerard Depardieu i La Tête en friche.
Den 14. juli 2017 ble hun forfremmet til storkors av Æreslegionen.
Kărdzjali-demningen
Kărdzjali-demningen er en demning med et vannkraftverk i Bulgaria. Det ligger i elva Arda. Installert kraftkapasitet er 106 MW.
Selve damanlegget er 103,5 meter høyt, og er en buedam. Den stod ferdig utbygd i 1976.
Holtet videregående skole
Holtet videregående skole er en videregående skole i bydel Nordstrand i Oslo etablert i 1939 under navnet Bekkelaget høyere skole. Skolen har siden 1990 i hovedsak hatt yrkesfaglige tilbud.
Utdanningstilbud
Skolen har tilbud innen helse- og oppvekstfag. For Vg2 er tilbudene Ambulansefag, Barne- og ungdomsarbeiderfag og Helsearbeiderfag. Holtet tilbyr også påbygging til generell studiekompetanse. Skolen har dessuten tilrettelagt undervisning innen helse- og oppvekstfag samt studiespesialisering med arbeidslivstrening, og tilbyr grunnskoleopplæring for minoritetsspråklige.
Nærhet til praksisfeltet er sentralt i opplæringen på Holtet og de vektlegger samarbeidet med lokale barnehager, sykehjem og eldresentre.
Navneendringer
Skolen ble etablert som realskole i 1939 under navnet Bekkelaget høyere skole. I 1948 endret skolen navn til Holtet høyere skole, før den 20 år senere, i 1968, fikk det tidsriktige navnet Holtet Gymnas. Siden 1977 har skolen hatt navnet Holtet videregående skole.
Utdanningstilbud
Skolens læreplan var allmennfaglig til 1990, da den fikk yrkesfaglige utdanningstilbud. Hammersborg hjelpepleierskole og Aker hjelpepleierskole var da slått sammen, og lagt til Østre Aker videregående skole som leide lokaler i byggene til tidligere Teisen Gymnas. Skoletilbudene til Østre Aker videregående skole og Ullevål hjelpepleierskole ble overført til Holtet videregående skole i 1990. Skolen har siden kun hatt yrkesfaglige utdanningstilbud.
Høsten 2015 ble tilbudene innen design og håndverk flyttet til Edvard Munch videregående skole. Høsten 2018 startet skolens første kull innen 3-årig ambulansefag med studiekompetanse.
Lars Arentz-Hansen
Lars Arentz-Hansen (født 1966) er en norsk skuespiller.
Arentz-Hansen er utdannet jurist ved Universitetet i Oslo. På midten 1990-tallet studert han drama i tre år ved University of Cape Town i Sør-Afrika.
Han filmdebuterte i en liten birolle i Sweetwater (1988). Skuespillerkarriere startet for alvor i 1998 da han, etter tre års dramaskole i Sør-Afrika, flyttet til London. Den første tiden i London medvirket han i en del reklamefilmer, samt noen mindre roller på norsk TV og film. Hans gjennombrudd kom i 2000 da han fikk rollen som «Bugs» i den amerikanske filmen The Beach (med Leonardo DiCaprio i hovedrollen). Samme år fikk han programlederjobben i den første sesongen av Muldvarpen som ble sendt i 2000.
Filmografi og TV-opptredener
{| cellpadding="2" cellspacing="2" border="0" style="width: 80%;"
Shakima Wimbley
2014
Wimbley vant 200 meter under Atlantic Coast Conference innendørs 2014, og University of Miami vant også 4 x 400 meter stafett. Under NCAA-mesterskapet innendørs 2014 kom hun på 16.-plass i kvalifiseringen på 200 meter, og nådde ikke finalen. Hun deltok i Atlantic Coast Conference utendørs i april, og vant der 200 meter og kom på fjerdeplass på 400 meter. På stafettene der kom Miami på førsteplass på 4 x 100 meter og tredjeplass på 4 x 400 meter. Under NCAA-mesterskapet utendørs ble hun slått ut i kvalifieringen på 400 meter, der hun fikk 14. beste tid. Hun fikk bronse på 400 meter under USA-mesterskapet i friidrett for junior 2014. Hun ble også tatt ut til Junior-VM i friidrett 2014, der hun deltok på USAs stafettlag som vant 4 x 400 meter stafett.
2015
Under Atlantic Coast Conference innendørs 2015 vant hun 200 meter, og fikk sølv på 400 meter bak Margaret Bamgbose. I NCAA-mesterskapet i friidrett innendørs fikk hun ellevte beste tid på 400 meter i forsøksheatet, og nådde ikke finalen, og hun kom på tiendeplass på 4 x 400 meter stafett sammen med University of Miami.
Utendørs kom hun på andreplass på 400 meter under Florida Relays, og hun satte personlig rekord på 200 meter (22,43) og 400 meter (50,84) under Atlantic Coast Conference i mai, der hun vant begge disse distansene. Hun kom på femteplass på 400 meter og 4 x 400 meter stafett under NCAA-mesterskapet i friidrett, og hun kom på åttendeplass på 400 meter under USA-mesterskapet i friidrett 2015. I juli deltok hun i Panamerikanske leker 2015‎ i Canada, og fikk der sølv på 400 meter, bak sin lagvenninne Kendall Baisden, og USA vant 4 x 400 meter stafett.
2016
Wimbley vant 200 og 400 meter under Atlantic Coast Conference innendørs 2016, og fikk gull på 4 x 400 meter stafett sammen med University of Miami. Hun vant også 200 og 400 meter under Atlantic Coast Conference utendørs, og kom på tredjeplass på 400 meter under NCAA-mesterskapet utendørs. Hun deltok i USA-mesterskapet i friidrett 2016, men nådde ikke finalen på 200 eller 400 meter der.
U23-NACAC-mesterskapet i friidrett 2016 ble arrangert i San Salvador, og hun deltok der på USAs stafettlag som vant 4 x 400 meter stafett. Individuelt kom hun på sjetteplass på 400 meter.
2017
Hun sesongåpnet innendørssesongen i 2017 med seier på 300 meter i Virginia Tech Invitational, med ny personlig rekord på 36,72 sekunder, og hun vant 400 meter under Rod McCravy Memorial T&F Meet og 200 meter under Meyo Invitational. Hun fikk tre gull under Atlantic Coast Conference innendørs 2017; 200 og 400 meter individuelt, og på 4 x 400 meter stafett. Den 11. mars vant hun 400 meter under NCAA-mesterskapet i friidrett innendørs, med ny personlig rekord på 51,07 sekunder.
Utendørs vant hun 200 og 400 meter under Atlantic Coast Conference, og hun satte der personlig rekord på 400 meter med 50,40 sekunder. Hun fikk også gull på begge stafettene; 4 x 100 meter og 4 x 400 meter stafett. Under NCAA-mesterskapet utendørs kom hun på andreplass på 400 meter, bak Chrisann Gordon. I juni deltok Wimbley i USA-mesterskapet i friidrett 2017, og kom der på femteplass på 400 meter, med ny personlig rekord på 50,36 sekunder. Hun ble tatt ut på USAs stafettlag på 4 x 400 meter stafett under VM i friidrett 2017, der USA vant foran Storbritannia og Polen.
2018
Wimbley fikk sølv på 400 meter under USA-mesterskapet i friidrett innendørs 2018, én hundredel bak Courtney Okolo. Hun deltok dermed i VM i friidrett innendørs 2018, og fikk der sølv på 400 meter, bak Courtney Okolo, og USA vant her 4 x 400 meter stafett.
Hun forbedret sin personlige rekord på 200 meter utendørs til 22,34 da hun vant NTC Spring Invitational i april. Hun kom på tredjeplass på 400 meter under Prefontaine Classic 2018, og vant samme distanse under FBK Games. I juni vant hun 400 meter under USA-mesterskapet i friidrett 2018, og hun kvalifiserte seg til finalen i Diamond League 2018, der hun kom på tredjeplass. Finalen på 400 meter var i Memorial Van Damme.
Hun representerte Amerika under Kontinentalcupen i friidrett 2018, der hun kom på femteplass på 400 meter.
2019
I innendørssesongen 2019 kom hun på andreplass på 300 meter under New Balance Indoor Grand Prix, og hun kom på andreplass på 400 meter under Tom Jones Memorial.
Lundehaugen videregående skole
Lundehaugen videregående skole var en offentlig videregående skole på Lundehaugen i Ganddal bydel i Sandnes. Skolen hadde omkring 645 elevplasser. I 2010 ble lokalene overtatt av Lundehaugen ungdomsskole. Driften av den videregående skolen ble lagt ned og flyttet til andre skoler, blant annet Vågen videregående skole. Lundehaugen ungdomsskole er idag den største rene ungdomsskolen skolen med rundt 550 elever. I 2010 ble skolen pusset opp av Sandnes kommune.
Lukáš Brož
Lukáš Brož (født 23. oktober 1985) er en tsjekkisk aker. Han representerte landet sitt under Vinter-OL 2014 i Sotsji, der han ble nummer 13 i dobbel.
Lundehaugen videregående skole
Utdanningsprogram
Lundehaugen videregående skole tilbød følgende utdanningsprogram:
Sultan Duzelbayev
Sultan Duzelbayev (født 12. mars 1994) er en kasakhstansk bueskytter.
Han representerte Kasakhstan under Sommer-OL 2016 i Rio de Janeiro, der han ble utslått i andre runde i den individuelle konkurransen.
Lundehaugen videregående skole
Utdanningsprogram
I 2010 ble utdanningsprogrammet Service og samferdsel flyttet til Gand videregående skole, mens Musikk, dans og drama og Medier og kommunikasjon flyttet til nye Vågen videregående skole i Sandnes sentrum. Denne skolen vil samle praktisk-estetiske utdanningsprogram.
Historie
Blaauw Hvarings private handelsskole ble overtatt av Rogaland fylkeskommune i 1967 og fikk navnet Sandnes Handelsskole. Skolen holdt til i Sandnes Gymnas sine gamle lokaler i Langgata i Sandnes. Da skoletilbudet vokste, ikke minst med en egen musikklinje, ble det behov for større lokaler. I 1985 stod nybygget på Ganddal ferdig.
Vale tudo
Vale tudo er en fullkontaktsport som ble populær i Brasil på begynnelsen av 1900-tallet. Vale tudo er portugisisk og kan oversettes med «alt går» (engelsk: «anything goes»), og brukes til å beskrive arrangementer der utøvere av ulike kampsporter møter hverandre med et minimalt sett av regler. Vale tudo fikk først et omdømme i Brasil, og ble deretter spredt over hele verden og regnes i dag som en noe mer brutal versjon av moderne MMA (mixed martial arts), sistnevnte som utøves i organisasjoner som UFC og Bellator.
1920-tallet
Kampsportarrangementer kalt Vale Tudo ble populært i brasilianske sirkuser på 1920-tallet. Eksempler på slike hendelser er beskrevet i Japanese-American Courier den 4. oktober 1928:
En rapport fra São Paulo oppgir at Jiu Jitsu virkelig er en kunstform, og at i en underholdende forestilling i sideteltet til et stort sirkus møtte en Bahian av store proporsjoner sin overmann i en liten japansk bryter. Mannen var en utøver av Capoeira, en gammel søramerikansk kampstil, men etter å ha fått japaneren på ryggen og sparket etter hodet hans ... benyttet den lille asiaten seg av et Jiu Jitsu-grep og kastet Bahianen vekk, og etter en kort kamp på bakken ble han funnet sittende på den stilleliggende kroppen til den store motstanderen.
Prionodera
Levevis
Både larvene og de voksne (imago) er planteetere.
Utbredelse
Slekten er utbredt i Mellom- og Sør-Amerika.
Staten
Staten kan være:
Kunståret 1680
Kunståret 1680 er en oversikt over hendelser, fødte og avdøde kunstnerpersonligheter i 1680.
Aslaug Fredriksen
Aslaug Marie Helt Fredriksen (1918-2000) var en norsk husmor og politiker (KrF) fra Sunndal på Nordmøre. Hun satt på Stortinget fra Møre og Romsdal i to perioder fra 1977 til 1985. Hun var vararepresentant i perioden 1973–1977. Sammen med Mary Eide ble hun i 1977 den første kvinnelige stortingsrepresentanten fra Møre og Romsdal.
Periproctoides
Periproctoides er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En liten (9-10 millimeter), avlang, matt oldenborre. Forkroppen er brunsvart, dekkvingene brune. Snuten er avrundet trapesformet. Antennene er ti-leddete, de sju ytterste leddene danner en vifte med lange blader.
Utbredelse
Arten er beskrevet fra Kenya.
Trygve Sveen Aamlid
Trygve Sveen Aamlid (født 22. juni 1960 i Arendal) er en av Norges fremste eksperter innenfor gress til grøntområder, spesielt golf- og fotballbaner. Aamlid har doktorutdannelse fra Universitetet for miljø- og biovitenskap.
I 2003 mottok Aamlid Planteforsk sin forskerpris for sin mangeårig forskning på grasfrøavl. Aamlids arbeid og resultater har betydd mye for norsk landbruk, og er i tillegg internasjonalt anerkjent.
Han har skrevet utallige populærartikler i fagtidsskrift. Mange av disse artiklene er publisert i næringens eget fagblad «Frøavlsnytt», hvor Aamlid for øvrig er faglig ansvarlig og hovedbidragsyter.
Til daglig jobber Aamlid hos BioForsk Øst på Landvik i Grimstad og er bosatt på Nedenes i Arendal.
Australia under Vinter-OL 2006
Australia under Vinter-OL 2006. Førti sportsutøvere, tjuetre menn og sytten kvinner fra Australia deltok i ti sporter under Vinter-OL 2006 i Torino i Italia. Australia kom på femtendeplass med en gull- og en bronsemedalje. Alisa Camplin var Australias flaggbærer under åpningsseremonien.
Julia Eichinger
Julia Eichinger (født 28. desember 1992) er en tysk freestylekjører.
Narita internasjonale lufthavn
Narita internasjonale lufthavn (japansk: eller Narita Kokusai Kūkō)  er en internasjonal flyplass som ligger i Narita i Chiba-prefekturet i Japan 60 km øst for Tokyo. Flyplassen er den nest travleste i Japan etter passasjerer, den travleste etter frakt og den femte travleste frakt-flyplassen i verden. Den er hovedbase for flyselskapene Japan Airlines og All Nippon Airways og er mindre base for Northwest Airlines og United Airlines.
Nils Holgerssons forunderlige reise gjennom Sverige
Nils Holgerssons forunderlige reise gjennom Sverige, svensk originaltittel Nils Holgerssons underbara resa genom Sverige, er ei barnebok av Selma Lagerlöf, utgitt i to bind i 1906 og 1907. En skulptur av Nils Holgerssons gås lagd av Eivind Öhrström 1955, finnes i Damstredet i Oslo.
Trizogeniates barrerai
Trizogeniates barrerai er en bille som hører til underfamilien praktskarabider (Rutelinae) i den store familien skarabider (Scarabaeidae).
Utbredelse
Billen finnes i den neotropiske faunaregionen, nærmere bestemt i Argentina, Bolivia og Peru.
Ludwig Wiedenmann
Ludwig Wiedenmann (født 27. juli 1928 i Regensburg i Tyskland, død 25. april 2020 i Unterhaching ) var en tysk katolsk ordensprest tilhørende jesuittordenen, missiolog og publisist. Fra 1979 til 1988 var pater Wiedenmann direktør for Missionswissenschaftliches Institut Missio i Aachen.